Ի դեպ, հոդվածն ըստ էության գրված է եղել հրապարակումից միայն երկու ամիս առաջ մեկնարկած՝ ազատագրված տարածքները չհանձնելու մեր քարոզչության դեմ և ես շատ լավ հիշում եմ բոլոր հանգամանքները։ Այդ օրերին գրեթե ոչ ոք, այդ թվում քաղաքական գործիչներ, հրապարակախոսներ ու հասարակ մարդիկ, այդ թվում Արցախում, չէին հավատում, որ ազատագրված տարածքները հնարավոր է պահել, պատրաստ էին դրանք փոխանակել Արցախի ինչ֊որ կարգավիճակի հետ։ Շատերը, այդ թվում Նիկոլը, մեր գործունեությունը համարում էին, լավագույն դեպքում, արմատական երեխայություն, վատագույն դեպքում, «ղարաբաղյան կլանի» պատվերով ազգայնական արմատականության տարածում ժողովրդին երկրի խնդիրներից շեղելու նպատակով։ Ինչը արտացոլվել է նաև հիշյալ հոդվածում։